CELEX: 62013TN0579
Language: fi
Date: 2013-11-06 00:00:00
Title: Asia T-579/13: Kanne 6.11.2013 — Istituto Di Vigilanza Dell’Urbe v. komissio

21.12.2013   
            
            
               FI
            
            
               Euroopan unionin virallinen lehti
            
            
               C 377/18
            
         Kanne 6.11.2013 — Istituto Di Vigilanza Dell’Urbe v. komissio
   (Asia T-579/13)
   2013/C 377/42
   Oikeudenkäyntikieli: italia
   
      Asianosaiset
   
   
      Kantaja: Istituto Di Vigilanza Dell’Urbe SpA (Rooma, Italia) (edustajat: asianajajat D. Dodaro ja S. Cianciullo)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että tarjouskilpailun voittaneen Città di Roma Metronotte Srl:n tarjous ei ole tarjouspyyntöä koskevien sääntöjen ja erityisesti tarjouseritelmän 5.2 kohdan mukainen; kyseisen kohdan mukaan tarjoukset olisi pitänyt laatia ”yritysluovutuksia koskevan Euroopan unionin ja kansallisen työoikeuden säännösten ja erityisesti direktiivin 2001/23/EY ja sen kansallisten täytäntöönpanosäännösten mukaisesti”, ja erityisesti ”työntekijöiden oikeuksien pysyttämistä työnantajan vaihtuessa yritysluovutuksen vuoksi koskevien säännösten mukaisesti
            
         
               —
            
            
               toteamaan, että Città di Roma Metronotte Srl:n tarjouksella loukataan objektiivisesti yhdenvertaisen kohtelun ja kilpailun periaatetta ja sillä rikotaan näin ollen unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettua komission delegoitua asetusta (EU) N:o 1268/2012, jonka 41 perustelukappaleessa täsmennetään, että ’hankintamenettelyjen tarkoituksena on täyttää mahdollisimman hyvin edellytyksin toimielinten tarpeet tarjoamalla tasapuolinen pääsy julkisten hankintojen markkinoille ja noudattamalla avoimuuden ja syrjimättömyyden periaatteita’
            
         
               —
            
            
               tämän seurauksena kumoamaan toimen, jolla Città di Roma Metronotte Srl valittiin tarjouskilpailun voittajaksi, sekä sen kanssa mahdollisesti allekirjoitetun sopimuksen
            
         
               —
            
            
               velvoittamaan Euroopan komission korvaamaan oikeudenkäyntikulut
            
         
               —
            
            
               velvoittamaan Euroopan komission suorittamaan vahingonkorvausta.
            
         
      Oikeudelliset perusteet ja pääasialliset perustelut
   
   Nyt käsiteltävässä kanteessa on riitautettu Euroopan komission Italiassa olevan edustuston 27.8.2013 toteuttama toimi ARES (2013) 2936015, jossa on kyseessä ”Toimielinten järjestämä tarjouskilpailu PO/2013-11-SEC/ROM koskien vartiointi- ja vastaanottopalveluja nk. Euroopan unionin talossa Roomassa ja Milanossa — Erä 1 RCE ja UIPE Roomassa”, jolla hylättiin kantajan tarjous.
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu tarjouspyyntöä koskevien sääntöjen ja yhdenvertaisen kohtelun periaatteen loukkaamiseen
               
                           —
                        
                        
                           Kantaja väittää tässä yhteydessä, että tarjouspyyntöä koskevissa säännöissä todetaan, että tarjouskilpailun voittajan olisi pitänyt siirtyä huolehtimaan palvelusta ottamalla palvelukseensa aikaisemman yrityksen samoihin tiloihin palkkaamat hyväksytyt vartijat. Tarjouskilpailun voittaja on kuitenkin kieltäytynyt ottamasta henkilöstöä takaisin
                        
                     
                           —
                        
                        
                           hyväksyessään implisiittisesti tarjoajan tarjouksen vastaaja on loukannut yhdenvertaisen kohtelun periaatetta, joka edellyttää, että tarjouskilpailua koskevat säännöt vahvistetaan ja niitä sovelletaan puolueettomasti, ja niiden on oltava selviä ja yhdenmukaisia kaikille tarjoajille.
                        
                     
         
               2)
            
            
               Toinen kanneperuste, joka perustuu siihen, että Euroopan komissio on rikkonut asetusta (EU) N:o 1268/2012
               
                           —
                        
                        
                           Kantaja väittää tässä yhteydessä, että asiassa on loukattu direktiivin 2004/18/EY 2 artiklassa vahvistettua, tarjoajien yhdenvertaista kohtelua koskevaa periaatetta, edellä mainitussa direktiivissä vahvistettuja avoimuutta ja kilpailua koskevia periaatteita sekä työntekijöiden suojelua koskevia säännöksiä, ja
                        
                     
                           —
                        
                        
                           tarjouskilpailun voittaja on voinut tehdä taloudellisesti edullisen tarjouksen vain, koska se ei ole noudattanut tarjouspyyntöä koskevia sääntöjä, työehtosopimuksia eikä työntekijöitä suojaavia yhteisön tai kansallisia periaatteita, joita muut kilpailijat ovat noudattaneet.